CELEX: 62018TN0539
Language: fi
Date: 2018-09-15 00:00:00
Title: Asia T-539/18: Kanne 15.9.2018 – Ayuntamiento de Quart de Poblet v. komissio

26.11.2018   
            
            
               FI
            
            
               Euroopan unionin virallinen lehti
            
            
               C 427/82
            
         
      Kanne 15.9.2018 – Ayuntamiento de Quart de Poblet v. komissio
      (Asia T-539/18)
      (2018/C 427/109)
      Oikeudenkäyntikieli: espanja
      
         Asianosaiset
      
      
         Kantaja: Ayuntamiento de Quart de Poblet (Quart de Poblet, Espanja) (edustajat: asianajajat B. Sanchis Piqueras ja J. Rodríguez Pellitero)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  vahvistamaan ja toteamaan, että
               
            
                  —
               
               
                  kantaja on täyttänyt asianmukaisesti sopimusvelvoitteensa
               
            
                  —
               
               
                  kantajalla siis on oikeus kyseessä olevien sopimusten mukaiseen rahoitukseen
               
            
                  —
               
               
                  Euroopan komission vaatimus tiettyjen hankkeelle Diego ja hankkeelle SEED myönnettyjen rahamäärien palauttamisesta on perusteeton, ja se on jätettävä tutkimatta
               
            
                  —
               
               
                  kumoamaan veloitusilmoitukset ja joka tapauksessa toteamaan ne lainvastaisiksi
               
            
                  —
               
               
                  velvoittamaan Euroopan komission palauttamaan kantajalle ne vaaditut rahamäärät, jotka tämä on maksanut
               
            
                  —
               
               
                  toissijaisesti vahvistamaan tukikelpoiseksi ja/tai rahoituskelpoiseksi sen osan Euroopan komission vaatimista määristä, jota unionin yleinen tuomioistuin pitää asianmukaisena
               
            
                  —
               
               
                  joka tapauksessa velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan Euroopan komissio on luokitellut kulut virheellisesti.
                  
                              —
                           
                           
                              Kantaja riitauttaa sopimusmääräysten noudattamatta jättämisen perusteella virheellisenä sen, että Euroopan komissio on luokitellut tilintarkastajiensa laatiman selvityksen perusteella kulut välittömiksi tai välillisiksi ja/tai hankkeista DIEGO ja SEED johtumattomiksi kuluiksi ja vaatinut kantajaa palauttamaan näiden hankkeiden toteuttamiseksi saadut tuet.
                           
                        
            
                  2)
               
               
                  Toinen kanneperuste, jonka mukaan Euroopan komissio on laskenut kulujen määrän virheellisesti.
                  
                              —
                           
                           
                              Kantaja riitauttaa kyseisen laskennan virheellisenä, koska siinä ei noudateta sopimusmääräyksiä.
                           
                        
            
                  3)
               
               
                  Kolmas kanneperuste, jonka mukaan Euroopan komissio ei ole noudattanut sopimusvelvoitteitaan.
                  
                              —
                           
                           
                              Kantajan mielestä komissio ei noudata sopimuksia luokitellessaan aiheutuneet kulut ja niiden määrän virheellisesti ja jatkaa niiden rikkomista huolimatta kontradiktorisessa menettelyssä esitetyistä väitteistä ja näytöstä, minkä johdosta se toimii vilpillisessä mielessä.